জ্যাকি ভগনানি
জ্যাকি ভগনানি (জন্ম: ২৫ ডিসেম্বর ১৯৮৪) একজন ভারতীয় অভিনেতা, চলচ্চিত্র প্রযোজক ও উদ্যোক্তা। তিনি ভারতীয় সঙ্গীত লেবেল জাস্ট মিউজিকের প্রতিষ্ঠাতা। ২০০৯ সালে কাল কিসনে দেখা-এ অভিনয়ের মধ্য দিয়ে জ্যাকির বলিউডে অভিষেক ঘটে এবং এই কাজের জন্য তিনি বর্ষসেরা নবাগত তারকা অভিনেতা বিভাগে আইফা পুরস্কার অর্জন করেন। তার পিতা বাসু ভগনানি ও বোন দীপশিখা দেশমুখ চলচ্চিত্র প্রযোজক। তার স্ত্রী অভিনেত্রী রাকুল প্রীত সিং।